
26-TA-704: Noteikumu projekts (Grozījumi)
Grozījumi Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm"
	Nr.p.k.

	Apstrādes informācija
	Galīgā redakcija

	1.0 Likumi.lv (29.05.2025.)

	Izsludināšana: 12.08.2026. 09:39

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 17.08.2026.)
Lūdzam pārskatīt un pilnveidot anotācijas 2. sadaļā sniegto projekta ietekmes un administratīvā sloga izvērtējumu, nodrošinot, ka tajā pilnīgi atspoguļotas projekta ietekmētās mērķa grupas un projektā paredzētās informācijas sniegšanas prasību izmaiņas.

Vēršam uzmanību, ka projekts ievieš jaunu medus degustācijas administrēšanas kārtību, kas paredz informācijas sniegšanas pienākumus ne tikai biškopjiem, bet arī izglītības iestādēm, tostarp pieteikuma iesniegšanu Lauku atbalsta dienestam, nodošanas un pieņemšanas akta sagatavošanu un apliecinājuma izsniegšanu par medus izdalīšanu izglītojamiem. Vienlaikus projekts paredz arī izmaiņas jau esošajās informācijas sniegšanas un uzskaites prasībās saistībā ar kefīra un jogurta iekļaušanu skolu programmā, tostarp papildinot ražotāju, atbalsta pretendentu un izglītības iestāžu sniedzamo un uzskaitāmo informāciju.

Lūdzam attiecīgi pārskatīt anotācijas 2.1. apakšpunktā identificētās mērķa grupas un ietekmes aprakstu, pilnīgi atspoguļojot projekta radīto ietekmi uz attiecīgajām mērķa grupām, kā arī nodalot projekta ietekmi uz privāto tiesību izglītības iestādēm no ietekmes uz valsts un pašvaldību izglītības iestādēm, kas atspoguļojama anotācijas 7. sadaļā.

Papildus lūdzam anotācijas 2.3. un 2.4. apakšpunktā izvērtēt un attiecīgi novērtēt visas projekta radītās informācijas sniegšanas prasību izmaiņas, tostarp informācijas sniegšanas pienākumus, kas medus degustācijas administrēšanas kārtībā noteikti privāto tiesību izglītības iestādēm, kā arī izmaiņas, kas saistītas ar kefīra un jogurta iekļaušanu skolu programmā un attiecīgi mainīto ražotāju, atbalsta pretendentu un izglītības iestāžu sniedzamās vai uzskaitāmās informācijas apjomu.

Ja izvērtējuma rezultātā tiek secināts, ka kāda no minētajām izmaiņām administratīvā sloga apmēru nemaina, lūdzam attiecīgo secinājumu pamatot. 
Piedāvātā redakcija
-
	Ņemts vērā
Pārskatīta, papildināta un precizēta anotācijas 2. sadaļa, tai skaitā 2.3. un 2.4. apakšpunktā sniegtā informācija.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 17.08.2026.)
Lūdzam pārskatīt anotācijas 2.3. un 2.4. apakšpunktā veikto administratīvā sloga novērtējumu.

Attiecībā uz medus degustācijas administrēšanas kārtību aprēķinos ir apvienoti vairāki pēc satura un izpildes biežuma atšķirīgi informācijas sniegšanas pienākumi, turklāt nav norādītas atsauces uz konkrētiem noteikumu projekta punktiem, kuros attiecīgās prasības noteiktas.
Aprēķina skaidrojumā nav arī pietiekami identificētas visas darbības, kas ietvertas noteiktajā laika patēriņā. Lūdzam skaidri norādīt katru aprēķinā ietverto informācijas sniegšanas darbību, tai nepieciešamo laika patēriņu un izmantotās informācijas vai pieņēmuma avotu, lai būtu izsekojams, kā veidojas aprēķinā izmantotais kopējais laika patēriņš. Norāde uz “u. tml. darbībām” nav pietiekama, jo no tās nav iespējams noteikt pilnu novērtējumā ietverto darbību apjomu un pārbaudīt izmantotā laika patēriņa pamatotību.
Nepieciešams precizēt arī aprēķinā izmantotā subjektu skaita pamatojumu. Skaidrojumā ir sniegta informācija par kopējo potenciālo biškopju skaitu un norādīts, cik no tiem varētu būt reģistrēti kā juridiskās personas, tomēr no sniegtā skaidrojuma nav izsekojams, kā noteikts aprēķinā izmantotais 60 juridisko personu skaits. Lūdzam skaidrojumā secīgi norādīt aprēķina pamatā izmantoto kopējo potenciālo subjektu skaitu, no tiem juridisko personu skaitu un pamatot, kādēļ no identificētajām juridiskajām personām medus degustācijas nodrošināšanā prognozēta 60 subjektu iesaiste. Attiecībā uz katru aprēķinā izmantoto vērtību norādāms arī tās noteikšanai izmantotais informācijas avots vai pieņēmuma pamatojums.
Nepieciešams pārskatīt arī aprēķinā izmantoto informācijas sniegšanas biežumu. Skaidrojumā norādīts, ka medus degustāciju vienā izglītības iestādē drīkst rīkot vienu reizi mācību gadā un ka, pēc Latvijas Biškopības biedrības vērtējuma, viens biškopis varētu nodrošināt degustāciju ne vairāk kā 10 izglītības iestādēs. Tomēr 10 izglītības iestādes raksturo iespējamo viena biškopja apkalpoto izglītības iestāžu skaitu, nevis visu aprēķinā apvienoto informācijas sniegšanas pienākumu izpildes biežumu. Projektā paredzēto pienākumu biežums ir atšķirīgs – piemēram, biškopis pieteikumu medus degustācijas nodrošināšanai iesniedz vienu reizi, tajā norādot izvēlētās izglītības iestādes, savukārt atsevišķi dokumenti sagatavojami saistībā ar katru izglītības iestādi, kurā degustācija faktiski tiek nodrošināta. Lūdzam katram informācijas sniegšanas pienākumam noteikt tam atbilstošo izpildes biežumu un attiecīgi pārskatīt administratīvā sloga aprēķinu.
Piedāvātā redakcija
-
	Ņemts vērā
Administratīvā sloga novērtējums 2.3. un 2.4. apakšpunktā pārskatīts un precizēts. 
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 17.08.2026.)
Lūdzam pārskatīt un pilnveidot anotācijas 7. sadaļu, pilnīgi atspoguļojot noteikumu projekta izpildē iesaistītās institūcijas un nošķirot institūciju informācijas sniegšanas pienākumus no projekta izpildei nepieciešamajām funkcijām un procesiem.

Anotācijas 7.1. apakšpunktā kā projekta izpildē iesaistītā institūcija norādīts tikai Lauku atbalsta dienests. Vienlaikus projekts paredz Zemkopības ministrijai noteikt medus degustācijas atbalsta apmēru atbilstoši tās izstrādātajai metodikai, kā arī projektā paredzēti jauni pienākumi izglītības iestādēm medus degustācijas procesa īstenošanā. Lūdzam attiecīgi precizēt projekta izpildē iesaistīto institūciju loku, tostarp izvērtējot valsts un pašvaldību izglītības iestāžu ietekmes atspoguļošanu 7. sadaļā.

Vienlaikus lūdzam precizēt anotācijas 7.2. apakšpunktā veikto Lauku atbalsta dienesta administratīvo izmaksu novērtējumu. Pašlaik tajā kopā ar informācijas sniegšanas darbībām ir ietverta biškopju iesniegumu izvērtēšana, atbilstības pārbaude, atbalsta aprēķināšana un izmaksāšana, kas pēc būtības ir projekta izpildei nepieciešamas funkcijas un procesi, nevis informācijas sniegšanas pienākumi. Lūdzam 7.2. apakšpunktā ietvert tikai projektā paredzēto institūciju informācijas sniegšanas pienākumu izmaiņas un attiecīgi pamatot aprēķinā izmantotās vērtības.

Savukārt projekta rezultātā paredzētās jaunās vai paplašinātās institūciju darbības medus degustācijas administrēšanā lūdzam atbilstoši atspoguļot anotācijas 7.4. apakšpunktā, raksturojot projekta ietekmi uz Lauku atbalsta dienesta un citu projekta izpildē iesaistīto institūciju funkcijām, uzdevumiem un procesiem.
Piedāvātā redakcija
-
	Ņemts vērā
Anotācijas 7. sadaļā sniegtais administratīvā sloga novērtējums un insitūciju darbību apraksts pārskatīts un precizēts. 
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	Izsludināšana: 30.07.2026. 12:36

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 06.08.2026.)
Ievērojot, ka noteikumu projektā paredzētās normas ir pastāvīgas nevis terminētas, lūdzam papildināt anotācijas 3. sadaļu ar informāciju par programmas finansējumu arī pēc 2026. gada, proti, norādot programmas īstenošanai Zemkopības ministrijas budžetā paredzēto finansējumu arī turpmākajos gados. Vienlaikus lūdzam skaidrot, kā tiks nodrošināta normu īstenošanu ar paplašināto piegādājamo un izdalāmo produktu klāstu pēc 2026. gada, ņemot vērā, ka anotācijā norādītais programmas finansējums 2026. gadā ietver papildu valsts budžeta līdzekļus 2 000 000 euro apmērā, kas ir vienreizēji piešķirts finansējums un turpmākajiem gadiem nav paredzēts.
Vienlaikus lūdzam precizēt anotācijā norādīto valsts budžeta līdzfinansējuma apmēru, jo no norādītā kopējā finansējuma 6 222 870 euro, atskaitot ES finansējumu 1 333 981 euro un terminēto papildu valsts budžeta finansējumu 2 000 000 euro apmērā, valsts budžeta līdzfinansējums veido 2 888 889 euro nevis 2 889 889 euro.
 
Piedāvātā redakcija
-
	Ņemts vērā
Anotācijas 3. sadaļā aizpildīta tabula, atspoguļojot skolu programmai pieejamo finansējumu 2026., 2027. un 2028. gadam, kā arī skaidrojošā informācija par finansējumu pārcelta uz tabulas 6. punktu, to papildinot ar skaidrojumu, ka turpmākos gados (pēc 2026. gada) projektā iekļautais regulējums tiks nodrošināts no konkrētajā gadā pieejamā finansējuma, turklāt medus degustācija un pasākumi tiek organizēti tikai pēc Lauku atbalsta dienesta izsludinātās pieteikšanās konkrētajam mācību gadam no pieejamā programmas finansējuma.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 03.07.2026. 10:49

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VM - 16.07.2026.)
Ņemot vērā, ka gan piena olbaltumvielu alerģijas, gan vairumā piena nepanesības gadījumu no uztura tiek izslēgts ne tikai piens, bet arī skābpiena produkti, to skaitā kefīrs un jogurts, kā arī ņemot vērā, ka kefīrs un jogurts nav  bezlaktozes produkti, bet satur laktozi mazākā daudzumā nekā piens, lūdzam precizēt anotāciju sadaļās “Nepieciešamība”, “Ekonomiskā ietekme” un “Horizontālās ietekmes” attiecībā uz apgalvojumu, ka skābpiena produktu iekļaušana skolu programmā var būt risinājums situācijās, kad bērni nepatērē pienu alerģijas vai nepanesības gadījumā. Skābpiena produktu iekļaušana skolu programmā ir vērtīga saistībā ar to pozitīvo ietekmi uz zarnu mikrobiotu, kā arī var būt risinājums situācijās, kad bērni nedzer pienu tā garšas vai jutīgākas gremošanas sistēmas dēļ.  
Piedāvātā redakcija
-
	Ņemts vērā
Pārskatīti anotācijas 1.3., 2.1. un 8.1.11. nodaļā sniegtie apsvērumi par kefīra un jogurta iekļaušanas ietekmi, ievērojot norādījumus VM iebildumā.
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VM - 16.07.2026.)
Lai gan medus satur bioloģiski aktīvas vielas, to daudzums produktā ir ļoti neliels. Lai uzņemtu nozīmīgu šo vielu daudzumu, būtu jāapēd daudz medus, vienlaikus uzņemot ļoti lielu brīvo cukuru daudzumu. Līdzīgi kā pārmērīga cukura lietošana, arī pārmērīga medus lietošana veicina liekā svara un neinfekcijas slimību risku, tostarp zobu kariesu. Pasaules Veselības organizācija gan pieaugušajiem, gan bērniem iesaka ierobežot visus brīvos cukurus, tostarp medu, līdz 10% no kopējā dienā nepieciešamā enerģijas daudzuma, uzsverot ka veselības veicināšanai vēlams tos ierobežot pat līdz 5%. Lūdzu papildināt anotāciju sadaļā “Pamatojums”, nosakot nepieciešamību pasākumu ietvaros izglītot skolēnus par medu arī kā brīvo cukuru avotu un tā lietošanas ietekmi uz veselību un ķermeņa svaru, izvairoties dēvēt medu kā īpaši veselīgāku alternatīvu cukuram.

 
Piedāvātā redakcija
-
	Ņemts vērā
Anotācijas 1.3. sadaļa papildināta ar šādu informāciju: 
"Tomēr medus, kaut arī tam ir dabiska izcelsme, ir brīvo cukuru avots, un Pasaules Veselības organizācija gan pieaugušajiem, gan bērniem iesaka ierobežot jebkuru brīvo cukuru, tostarp medus, patēriņu līdz 10 % no kopējā dienā nepieciešamā enerģijas daudzuma, uzsverot, ka veselības veicināšanai vēlams to patēriņu ierobežot pat līdz 5 %. Šī iemesla dēļ medus degustācijas dienā bērnu ēdienkarte būtu plānojama tā, lai kopējais pievienotā cukura daudzums nepārsniegtu šo 5 % slieksni. Vienlaikus papildu izglītojošajos pasākumos bērniem būtu sniedzama arī informācija par medu kā brīvā cukura avotu un tā lietošanas ietekmi uz veselību un ķermeņa svaru, jo arī pārmērīga medus lietošana var veicināt liekā svara un neinfekcijas slimību risku, tostarp zobu kariesu."
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 15.07.2026.)
Lūdzam anotācijas 1.3.sadaļu papildināt ar informāciju, kādi iemesli ir radījuši atbalsta programmas finansējuma ietaupījumu, ja ir iespējams atbalsta programmas esošā finansējuma ietvaros paplašināt piegādājamo un izdalāmo produktu klāstu ar kefīru un jogurtu, kā arī iekļaut medus degustāciju.
Papildus vēršam uzmanību, ka iepriekš Zemkopības ministrija ir sniegusi viedokli, ka programmai "Piens un augļi skolai" esošais finansējums ir nepietiekams, piemēram, šāda informācija sniegta Zemkopības ministrijas izstrādātajā Ministru kabineta 2025. gada 12. septembra rīkojumā Nr. 571 “Par rīcības plānu skolēnu ēdināšanas sistēmas pilnveidošanai Latvijā 2025.–2027. gadam” par esošās situācijas raksturojumu skolēnu ēdināšanas jomā. Ņemot vērā minēto, sniedzot skaidrojumu par ietaupījumu, lūdzam pamatot, kādi apstākļi ir mainījušies.
Piedāvātā redakcija
-
	Ņemts vērā
Anotācijas 1.3. nodaļa papildināta ar šādiem skaidrojumiem:
1) "Papildu finansējums kefīra un jogurta izdalīšanai nebūs nepieciešams, jo, tā kā daļa izglītojamo nevar lietot vai izvēlas nelietot uzturā pienu, tad tam paredzēto finansējumu būs iespējams izlietot, lai segtu kefīra vai jogurta izdalīšanu";
2) "Papildu finansējums medus degustācijai un citiem saistītiem papildu izglītojošiem pasākumiem nebūs nepieciešams, jo šīs izmaksas tiks segtas no tās finansējuma daļas skolu programmai, kas saskaņā ar anotācijas 3. sadaļā sniegto informāciju paredzēta papildu izglītojošiem pasākumiem".
Tādējādi norādām, ka produktu klāsts skolu programmā tiek palielināts nevis tādēļ, ka tiešā veidā ir radies finansējuma ietaupījums, bet gan tādēļ, lai reaģētu uz specifiskām uzturvajadzībām daļai izglītojamo, kuri nevar uzturā lietot vai izvēlas nelietot pienu (tādējādi pienam paredzētais finansējums šajās situācijās tiks izlietots kefīra un jogurta izmaksu segšanai), kā arī lai no esošā budžeta, izmantojot ES normatīvajos aktos dotāss izvēles iespējas, ar papildu izglītojošiem pasākumiem, tostarp medus degustāciju, izglītotu bērnus arī par citiem vietējiem, reģionam raksturīgiem un tradicionāliem produktiem un tādējādi veicinātu skolu programmas mērķu sasniegšanu.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 15.07.2026.)
Lūdzam anotācijas 3.sadaļu papildināt ar informāciju, kāds ir esošais programmas finansējums, tai skaitā norādot, kāds ir tās ES finansējuma apmērs un kāds ir valsts budžeta finansējuma apmērs, kā arī norādīt, kurā Zemkopības ministrijas budžeta apakšprogrammā attiecīgais finansējums ir plānots.
Piedāvātā redakcija
-
	Ņemts vērā
Anotācijas 3. sadaļa papildināta ar skaidrojumu par skolu programmas finansējumu: 
"2026. gadā finansējums, lai īstenotu programmu skolu apgādei ar augļiem, dārzeņiem un pienu, 6 222 870 euro apmērā ir paredzēts Zemkopības ministrijas budžeta apakšprogrammā 64.10.00 "Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2023–2027)". Šajā budžetā ietilpst ES finansējums 1 333 981 euro apmērā, valsts līdzfinansējums 2 889 889 euro apmērā un 2026. gadam piešķirtais papildu valsts budžeta finansējums 2 000 000 euro apmērā.
Vienlaikus jāpiebilst, ka faktiskais ES finansējums skolu programmai ir lielāks, proti, 1 517 890 euro atbilstoši tam ES atbalsta piešķīrumam, kas Latvijai sešu gadu periodam, sākot no 2023./2024. mācību gada, ir noteikts ar Eiropas Komisijas 2023. gada 11. janvāra Īstenošanas lēmumu (ES) 2023/106, ar ko nosaka skolu apgādei ar augļiem un dārzeņiem un skolu apgādei ar pienu paredzētā Savienības atbalsta indikatīvos piešķīrumus dalībvalstīm periodam no 2023. gada 1. augusta līdz 2029. gada 31. jūlijam. Tā kā šis palielinājums skar tikai ES finansējuma daļu, tas 2026. gadā tiek nodrošināts no esošajiem ELGF līdzekļiem, tāpēc faktiskais skolu programmas budžets Latvijai 2026. gadam ir 6 406 779 euro."
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	9.
	Noteikumu konsolidētā versija
 Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm
	Iebildums (FM - 15.07.2026.)
Ievērojot, ka noteikumu projekts paredz paplašināt programmas ietvaros piegādājamo un izdalāmo produktu klāstu ar kefīru un jogurtu, kā arī iekļaut medus degustāciju, lūdzam izvērtēt un attiecīgi precizēt Ministru kabineta 2017. gada 16. augusta noteikumu Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm" nosaukumu un noteikumu 1.punktu, sniedzot par to attiecīgu skaidrojumu anotācijas 1.3.sadaļā.
Piedāvātā redakcija
-
	Nav ņemts vērā
Iebildums nav ņemts vērā, jo skolu programmu regulējošajos Eiropas Savienības normatīvajos aktos, proti, Eiropas Parlamenta un Padomes 2013. gada 17. decembra Regulā (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, (turpmāk – regula Nr. 1308/2013) skolu programmas nosaukums (23. panta virsraksts) ietver norādi tikai uz augļiem, dārzeņiem un pienu, lai gan dalībvalstis var paredzēt izplatīt arī virkni citu produktu, piemēram, sieru vai skābpiena produktus (regulas Nr. 1308/2013 23. panta 1. punkta 4. apakšpunkta "b" apakšpunkts) vai biškopības produktus (regulas Nr. 1308/2013 23. panta 1. punkta 7. apakšpunkts). Piebilstam, ka šajā saistībā visi skolu programmā atļautie piena produkti saskaņā ar regulas Nr. 1308/2013 23. panta 1. punkta 2. apakšpunkta "b" daļu noteikti kā "skolām paredzēts piens", proti, izmantojot pienu produktu grupas nosaukumam. 
Tādēļ par atzinumā sniegto ierosinājumu izvērtēt MK noteikumu Nr. 485 nosaukumu un 1.  punkta redakciju Zemkopības ministrija secina, ka šādi grozījumi nav nepieciešami.
	Noteikumu konsolidētā versija
 Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm

	Iebildums (VM - 16.07.2026.)
Lai gan medus satur bioloģiski aktīvas vielas, to daudzums produktā ir ļoti neliels. Lai uzņemtu nozīmīgu šo vielu daudzumu, būtu jāapēd daudz medus, vienlaikus uzņemot ļoti lielu brīvo cukuru daudzumu. Līdzīgi kā pārmērīga cukura lietošana, arī pārmērīga medus lietošana veicina liekā svara un neinfekcijas slimību risku, tostarp zobu kariesu. Pasaules Veselības organizācija gan pieaugušajiem, gan bērniem iesaka ierobežot visus brīvos cukurus, tostarp medu, līdz 10% no kopējā dienā nepieciešamā enerģijas daudzuma, uzsverot ka veselības veicināšanai vēlams tos ierobežot pat līdz 5%.
Lūdzam papildināt noteikumu V sadaļu “Valsts un Eiropas Savienības atbalsta piešķiršana un uzraudzība” ar punktu, kurā noteikts maksimālais vienam izglītojamam vienā degustācijā izdalāmā medus daudzums (ievērojot, lai tas nepārsniedz bērniem pieļaujamo brīvo cukuru daudzumu dienā – 5% no kopējā dienā nepieciešamā enerģijas daudzuma), līdzīgi kā ir noteikts daudzums izdalāmo dārzeņu, augļu un piena produktu porcijām.  
 
Piedāvātā redakcija
-
	Ņemts vērā
Anotācijas 1.3. sadaļā "Problēmas apraksts" iekļauta šāda informācija:
"Pasaules Veselības organizācija gan pieaugušajiem, gan bērniem iesaka ierobežot jebkuru brīvo cukuru, tostarp medus, patēriņu līdz 10 % no kopējā dienā nepieciešamā enerģijas daudzuma, uzsverot, ka veselības veicināšanai to patēriņu vēlams ierobežot pat līdz 5 %. Šī iemesla dēļ medus degustācijas dienā bērnu ēdienkarte būtu plānojama tā, lai kopējais pievienotā cukura daudzums nepārsniegtu šo 5 % slieksni."

Anotācijas 1.3. nodaļas "Risinājuma apraksts" punktā, kas skaidro projektā ietverto regulējumu par atbalsta apmēra noteikšanu medus degustācijai, skaidrojums ir papildināts ar norādi "ievērojot dienā pieļaujamo brīvo cukuru daudzumu;". 

